Bum! Tras! Dva srednjoškolca iz Istre boksali do krvi u školi

Na snimci od 14 sekundi jedan učenik ima krvavo lice i prima udarac za udarcem od kojih je umalo pao preko stolca. Krvava nosa nastavio se tući, a ravnateljica je u šoku

<p>Zgrožen sam onim što se događa u školi. Ja sam je završio, no znam dečke sa snimke. Ovakve stvari ne smiju se događati i treba ih sankcionirati. Zbog toga sam vam i poslao snimku, da se tome stane na kraj. Rekao nam je to čitatelj koji je poslao video “boksanja” dvojice srednjoškolaca u istarskoj školi.</p><p><strong>POGLEDAJTE VIDEO:</strong></p><p>Posebno ga je uznemirilo što se na snimci vidi kako su se udarali do krvi.</p><p>- To se ne smije događati. Gdje su profesori - pitao se čitatelj. Na snimci od 14 sekundi jedan učenik ima krvavo lice i prima udarac za udarcem od kojih je umalo pao preko stolca. Pokušao ga je pridržati jedan od promatrača. Krvava nosa nastavio se tući.</p><p>Ovo što sam vidjela na snimci čudno je i ružno. Malo me šokiralo i neshvatljivo mi je. Doista ne znam što su time htjeli reći i pokazati, govori nam ravnateljica srednje škole u kojoj je snimljena tučnjava.</p><p>Ravnateljicu je prilično iznenadilo što se takvo nešto uopće događa u školi, a čuđenje je bilo i veće jer je jedan od učenika na snimci odlikaš, maturant koji se upravo sprema na državno natjecanje.</p><p>- Ovo nije bila tučnjava u smislu sukoba ili svađe, ali bez obzira na to riječ o situaciji koja je za školu posve neprimjerena.Ne možete nikad znati što su učenici u stanju napraviti. Ovako nešto niti prihvaćam, niti dopuštam. Istražit ću detaljno o čemu se ovdje radilo – kaže ravnateljica ističući da srednjoškolci, nažalost, često naprave nešto gdje uopće ne razmišljaju o posljedicama. A detalje o tučnjavi morat će očito pojasniti i Ministarstvu obrazovanja, koje poručuje: “Tražit ćemo punu informaciju i očitovanje ravnateljice škole jer nema mjesta nasilju u školama. Ako bude potrebe, krizni tim za psihološku podršku bit će na raspolaganju školi.”</p>